CELEX: 31995R1684
Language: el
Date: 1995-07-10 00:00:00
Title: Κανονισμός (ΕΚ) αριθ. 1684/95 της Επιτροπής της 10ης Ιουλίου 1995 σχετικά με τη διακοπή της αλιείας χωματίδας από σκάφη που φέρουν τη σημαία του Βελγίου

Avis juridique important

|

31995R1684

Κανονισμός (ΕΚ) αριθ. 1684/95 της Επιτροπής της 10ης Ιουλίου 1995 σχετικά με τη διακοπή της αλιείας χωματίδας από σκάφη που φέρουν τη σημαία του Βελγίου  

Επίσημη Εφημερίδα αριθ. L 161 της 12/07/1995 σ. 0001 - 0001

ΚΑΝΟΝΙΣΜΟΣ (ΕΚ) αριθ. 1684/95 ΤΗΣ ΕΠΙΤΡΟΠΗΣ της 10ης Ιουλίου 1995 σχετικά με τη διακοπή της αλιείας χωματίδας από σκάφη που φέρουν τη σημαία του Βελγίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,Εκτιμώντας:ότι ο κανονισμός (ΕΚ) αριθ. 3362/94 του Συμβουλίου της 20ής Δεκεμβρίου 1994 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1995, καθώς και ορισμένων όρων υπό τους οποίους είναι δυνατόν να αλιεύονται (2), όπως τροποποιήθηκε από τον κανονισμό (ΕΚ) αριθ. 746/95 (3), προβλέπει τις ποσοστώσεις χωματίδας για το 1995 7ότι, προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσοστώσεις, είναι αναγκαίο η Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα χωματίδας στα ύδατα της διαίρεσης CIEM III a Skagerrak από σκάφη που φέρουν τη σημαία του Βελγίου ή είναι νηολογημένα στο Βέλγιο, έχουν καλύψει την ποσόστωση που έχει χορηγηθεί για το 1995 7 ότι το Βέλγιο απαγόρευσε την αλιεία του αποθέματος αυτού από την 1η Ιουλίου 1995 7 ότι, κατά συνέπεια, είναι αναγκαίο να τηρηθεί η ημερομηνία αυτή,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τα αλιεύματα χωματίδας στα ύδατα της διαίρεσης CIEM III a Skagerrak από σκάφη που φέρουν τη σημαία του Βελγίου ή είναι νηολογημένα στο Βέλγιο θεωρούνται ότι έχουν εξαντλήσει την ποσόστωση που έχει χορηγηθεί στο Βέλγιο για το 1995.Απαγορεύεται η αλιεία χωματίδας στα ύδατα της διαίρεσης CIEM III a Skagerrak, από σκάφη που φέρουν τη σημαία του Βελγίου ή είναι νηολογημένα στο Βέλγιο, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιουλίου 1995.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Ιουλίου 1995.Για την ΕπιτροπήEmma BONINOΜέλος της Επιτροπής(1) ΕΕ αριθ. L 261 της 20. 10. 1993, σ. 1.(2) ΕΕ αριθ. L 363 της 31. 12. 1994, σ. 1.(3) ΕΕ αριθ. L 74 της 1. 4. 1995, σ. 1.